২০১৩-১৪ অ্যাশেজ সিরিজ
২০১৩-১৪ অ্যাশেজ সিরিজটি প্রথমবারের মতো পরপর অ্যাশেজ সিরিজ। পূর্বে বিশ্বকাপ ক্রিকেটের পূর্বে অনুষ্ঠিত হয়ে পরবর্তী বছর অনুষ্ঠিত হতো। অ্যাশেজ সিরিজের ইতিহাসে এটি সনাতনী ধারা ভেঙ্গে অনুষ্ঠিত হচ্ছে। পূর্বে দ্বি-বার্ষিকভিত্তিতে কিংবা ১৮ থেকে ৩০ মাসের ব্যবধানে পরের সিরিজ অনুষ্ঠিত হতো। কিন্তু ইংল্যান্ডে অনুষ্ঠিত ২০১৩ সালের অ্যাশেজ সিরিজ অনুষ্ঠানের মাত্র তিন মাস পরই এ সিরিজের আয়োজন করা হয়। ১৯৯৯ সালের ক্রিকেট বিশ্বকাপের সাথে সাংঘর্ষিক হবার কারণে পূর্ব মুহুর্তে অনুষ্ঠিত হয়েছিল। পরবর্তী অ্যাশেজ সিরিজটি ২০১৫ সালে অনুষ্ঠিত হবে ও স্বাভাবিক অবস্থায় ফিরে আসবে।
বক্সিং ডে টেস্ট
১৯৫০-৫১ মৌসুমের ২২-২৭ ডিসেম্বর মেলবোর্ন টেস্ট অনুষ্ঠিত হয় যার তৃতীয় দিনের পর বক্সিং ডেও এতে যুক্ত ছিল। কিন্তু ১৯৫৩ থেকে ১৯৬৭ সালের মধ্যে কোন বক্সিং ডে টেস্ট খেলা অনুষ্ঠিত হয়নি। ১৯৭৪-৭৫ মৌসুমের অ্যাশেজ সিরিজে ছয়টি টেস্ট ম্যাচ অন্তর্ভুক্ত করা হয়। তৃতীয় টেস্ট খেলা বক্সিং ডে উপলক্ষে ঘোষণা করা হয় যা আধুনিক রীতি-নীতিতে পরিণত হয়। ১৯৮০ সালে মেলবোর্ন ক্রিকেট ক্লাব ও অস্ট্রেলিয়া ক্রিকেট দল বার্ষিকভিত্তিতে টেস্ট খেলা আয়োজনের জন্য চুক্তিতে আবদ্ধ হয়।